100 കോടി പേര്ക്ക് കോവിഡ് വാക്സിന് നല്കി ചരിത്രം സൃഷ്ടിച്ച് ഇന്ത്യ ന്യൂഡല്ഹി: 100 കോടി പേര്ക്ക് കോവിഡ് വാക്സിന് നല്കി ചരിത്രം സൃഷ്ടിച്ച് ഇന്ത്യ. രാജ്യത്ത് കോവിഡ് വാക്സിന് നല്കിത്തുടങ്ങി 278ാം ദിവസമാണ് ഈ ചരിത്രനേട്ടത്തില് എത്തിച്ചേര്ന്നത്. രാജ്യത്തിന്റെയും ജനസംഖ്യയുടെയും വലിപ്പം കണക്കിലെടുക്കുമ്ബോള് വലിയൊരു ചുവടുവയ്പ്പ്. വാക്സിനേഷന് യജ്ഞത്തിനു തുടക്കം കുറിക്കുമ്ബോള് വാക്സിന് ലഭ്യതയിലും ലഭ്യമായ വാക്സിന് പൂര്ണമായും ശീതീകരിച്ച സംവിധാനത്തിലൂടെ ജനങ്ങളിലെത്തിക്കുന്നതിലും സംശയം പ്രകടിപ്പിച്ചവര് ഏറെയായിരുന്നു. ആഫ്രിക്ക, തെക്കേ അമേരിക്ക, വടക്കേ അമേരിക്ക, യൂറോപ്പ് ഭൂഖണ്ഡങ്ങള്ക്കും മുകളിലാണ് ഇന്ത്യയിലെ കുത്തിവയ്പ്പിന്റെ എണ്ണം. ഇന്നലെ വരെയുള്ള കണക്ക് അനുസരിച്ച് ലോകത്ത് വാക്സിന് സ്വീകരിച്ചവരുടെ 15 ശതമാനവും ഇന്ത്യയിലാണ്. രാജ്യത്തെ പ്രായപൂര്ത്തിയായ ജനസംഖ്യയുടെ 30 ശതമാനത്തിനും രണ്ടു ഡോസ് വാക്സിന് ലഭിച്ചു. ഒറ്റ ഡോസ് ലഭിച്ചവര് 44 ശതമാനം കടന്നു. കഴിഞ്ഞ ആഴ്ചകളില് വാക്സിനേഷന് കൂടുതല് വേഗം കൈവരിച്ചിരുന്നു. ജനുവരി 16നാണ് പ്രധാനമന്ത്രി നരേന്ദ്ര മോദി ദേശവ്യാപക വാക്സിന് വിതരണത്തിനു തുടക്കം കുറിച്ചത്. ആദ്യ പത്തു കോടി വാക്സിനേഷന് പൂര്ത്തിയാകാന് 85 ദിവസം വേണ്ടിവന്നു. അടുത്ത 10 കോടി കടക്കാന് 45 ദിവസവും 30 കോടിയിലെത്താന് 29 ദിവസവും എടുത്തു. സെപ്റ്റംബര് 17ന് 2.1 കോടിപ്പേര്ക്കു വാക്സിന് കുത്തിവച്ച് ചരിത്രമെഴുതി. ആദ്യഘട്ടത്തില് ആരോഗ്യപ്രവര്ത്തകര്ക്ക് മാത്രമാണ് വാക്സിന് നല്കിയത്. മാര്ച്ച് 1 മുതല് 60 വയസിനുമുകളിലുള്ളവര്ക്കും 45 വയസ് കഴിഞ്ഞ മറ്റു രോഗങ്ങളുള്ളവര്ക്കും വാക്സിന് നല്കിത്തുടങ്ങി. മേയ് ഒന്നു മുതല് 18 വയസിനുമുകളിലുള്ള എല്ലാവര്ക്കും വാക്സിന് നല്കാന് തീരുമാനിച്ചു. കുട്ടികള്ക്കും കോവിഡ് പ്രതിരോധ വാക്സിന് ലഭ്യമാക്കുന്നതിനുള്ള പരീക്ഷണങ്ങള് തുടരുകയാണ്. ഓക്സ്ഫഡ്അസ്ട്രാസെനക്ക സംരംഭം വികസിപ്പിച്ച വാക്സിന്റെ ഇന്ത്യന് പതിപ്പായി പുനെ സീറം ഇന്സ്റ്റിറ്റ്യൂട്ട് നിര്മിക്കുന്ന കോവിഷീല്ഡും ഹൈദരാബാദ് ആസ്ഥാനമായ ഭാരത് ബയോടെക് നിര്മിക്കുന്ന കോവാക്സിനും ഉപയോഗിച്ചാണ് ഇന്ത്യ കോവിഡിനെതിരായ പോരാട്ടത്തില് നിര്ണായക ചുവടിലെത്തിയത്. അതിനിടെ, ഒട്ടനവധി വിദേശ രാജ്യങ്ങള്ക്കും വാക്സിന് ലഭ്യമാക്കി. രാജ്യത്ത് 24 മണിക്കൂറിനുള്ളില് റിപ്പോര്ട്ട് ചെയ്തത് 18,454 പുതിയ കോവിഡ് കേസാണ്. ആക്ടീവ് കേസുകള് 1,78,831. മുഴുവന് കോവിഡ് കേസുകളുടെ ഒരു ശതമാനത്തില് കുറവാണ് ആകെയുള്ള ആക്ടീവ് കേസുകള്. 2020 മാര്ച്ചിനുശേഷമുള്ള ഏറ്റവും കുറഞ്ഞ കണക്കാണിത്. കോവിഡ് വ്യാപനവും ലോക്ക്ഡൗണും സൃഷ്ടിച്ച പ്രതിസന്ധിയില്നിന്നു സാമ്ബത്തിക രംഗം കുതിപ്പിലേക്കുള്ള പാതയിലുമാണ്.